Inkognitogata (Oslo)

Inkognitogata (1–37, 2–36) er en gate i Oslo som ligger ett kvartal bak Slottet. Den begynner i Uranienborgveien og følger Slottsparken hele veien i retning mot Oslofjorden, til Henrik Ibsens gate (tidligere Drammensveien).

Gaten har i overkant av 30 husnumre. Det meste av gaten består fremdeles av byvillaer som ble bygget på siste halvdel av 1800-tallet. De fleste er i dag bygget om til kontorlokaler. Ellers ligger Italias, Sør-Koreas og Sveriges ambassader her.

Villa Parafina, som er regjeringens representasjonsbolig, har inngang fra både Riddervolds gate og Inkognitogata. Den har adresse Parkveien 45. Ved siden av denne ligger statsministerboligen.

Navnets opprinnelse
Allerede på 1700-tallet lå det et hus i skogen bak «Bellevue» som platået slottet i dag ligger på, het. Alleen opp til huset gikk helt fra det som i dag er Aker Brygge og man kan fremdeles se en liten del av den gjennom Dronningparken. Huset ble kalt Incognito («under ukjent navn») og var eid av Bernt Anker, som også eide Paléet som senere ble kongebolig i Christiania. Huset fikk antageligvis navnet fordi det var så bortgjemt.

Historie etter 1840
Da Slottet var bygget ble det bestemt at det skulle bygges paléer i området rundt. Dette var begynnelsen på det som senere ble kjent som «Vestkanten». De aller fleste av disse villaene står fremdeles i dag, nesten alle er fredet og holdt i god stand. Etter som tiårene gikk og byen vokste ble noen av tomtene kjøpt opp av investorer som rev og bygget bygårder. I denne gaten skjedde det ikke med så mange adresser, i Oscars gate, ett kvartal vestover, er det meget få paleer som står igjen i dag.

Trafikalt bilde
Inkognitogata er en forholdsvis rolig gate. Mellom Henrik Ibsens gate og Riddervolds gate er det ett kjørefelt i hver retning, ingen parkeringsplasser og spor for trikk. Mellom Riddervolds gate og Uranienborgveien er det enveiskjørt i østlig retning med parkeringsplasser.

Gaten i dag
Gaten, fasadene og trærne, også til en viss del porter gjerder osv., er i dag fredet av Byantikvaren.

Bygninger i uvalg
NrBildeBeskrivelse 1  Inkognitogata 1|100px|bottom  Murvilla (ark. Asmus Lenschow) oppført 1868. To etasjer med pusset fasade. Vernet etter Plan- og bygningsloven. 2  Inkognitogata 2|100px|bottom  Frittstående bygård oppført for Ferdinand Christensen i 1897 ved arkitekt Carl Anian Aaman. Tre etasjer i pusset tegl og med karakterisk, asymmetrisk plassert bueåpning over to etasjer. Noe lignende er oppført i Oscars gate 26. Vernet etter Plan- og bygningsloven. 2B  Inkognitogata 2|100px|bottom  Bygård oppført for Anders Blystad i 1885. Tre etasjer i pusset tegl med brukket hjørne. Henger sammen med Uranienborgveien 4. Vernet etter Plan- og bygningsloven. 3  Inkognitogata 3|100px|bottom  Stor murvilla (ark. Asmus Lenschow) oppført 1867. I dag Sør-Koreas ambassade. Vernet etter Plan- og bygningsloven. 4  Inkognitogata 4|100px|bottom  Frittliggende leiegård (ark. Frithjof Aslesen) oppført 1893. Tre etasjer i pusset tegl. Nyrenessanse. Vernet etter Plan- og bygningsloven. 5  Inkognitogata 5|100px|bottom  Karakteristisk murvilla med hjørnetårn oppført 1868. Stilmessige likhetstrekk med nabohusene, som er tegnet av Asmus Lenschow. Pusset fasade. Huset i sin tid italiensk kanselli, men har fra slutten av 1920-årene vært italiensk ambassadørresidens. Vernet sammen med stallbygningen på øverste del av tomten. 6  Inkognitogata 6|100px|bottom  Frittliggende bygård (ark. Anselm Liljeström) oppført 1889. To etasjer i pusset tegl. Vernet etter plan- og bygningsloven. 7  Inkognitogata 7|100px|bottom  Stor murvilla oppført 1868 av og for Asmus Lenschow. I dag Italias ambassade. Vernet etter Plan- og bygningsloven. 8  Inkognitogata 8|100px|bottom  Villa (ark. Ove Ekman) oppført 1884. To etasjer i pusset tegl. Asymmetrisk plassert karnapp med altan. Vernet etter Plan- og bygningsloven. 10  Inkognitogata 10|100px|bottom  Vertikaldelt dobbeltvilla (ark. Due og Steckmest) oppført 1883. To etasjer i pusset tegl. Et forvarsel om stilen i Det engelske kvarter, som ble oppført like etterpå. Vernet etter Plan- og bygningsloven. 12  Inkognitogata 12|100px|bottom  Frittliggende bygård (ark. Stener Lenschow) oppført 1879. Pusset tegl i to og en halv etasje. Asymmetrisk gatefasade i nyrenessanse. Vernet etter Plan- og bygningsloven. 13–15  Inkognitogata 13–15|100px|bottom  Frittliggende leiegård oppført av og for N.S.D. Eckhoff. To og en halv etasje i pusset tegl. To halvdeler, opprinnelig med tre leiligheter hver. Vernet etter Plan- og bygningsloven. 14  Inkognitogata 14|100px|bottom  Villa oppført 1875 av Due og Steckmest for førstnevnte, som bodde her  til utpå 1880-tallet. Tilbygg fra 1888. Disponeres av Frankrikes ambassade. Vernet etter Plan- og bygningsloven. 16  Inkognitogata 16|100px|bottom  
Leiegårdsvilla oppført 1873 av Due og Steckmest for førstnevnte. Sammensatt form med 2–3 etasjer i pusset tegl. Vernet etter Plan- og bygningsloven. 17  Inkognitogata 17|100px|bottom  Treetasjers gård (ark. Victor Nordan) fra 1893. Rød tegl, pusset i første etasje. Nyrenessanse. Vernet etter Plan- og bygningsloven. 18  Inkognitogata 18|100px|bottom  Murvilla (ark. Henrik Nissen) oppført 1891, i dag Statsministerboligen. Vernet etter Plan- og bygningsloven. 20  Inkognitogata 20|100px|bottom  Incognito løkke. (Tidligere Parkveien 49.) Vernet etter Plan- og bygningsloven. 22  Inkognitogata 22|100px|bottom  Bygård (ark. Gunnar Schultz) oppført 1928. Upusset rød tegl. To etasjer samt mansardetasje. 24  Inkognitogata 24|100px|bottom  Frittliggende villaleiegård (ark. N.S.D. Eckhoff) oppført 1883 for grosserer Adolf Holter. Pusset tegl i en romantisk variant av nyrenessanse. Villaen har vært tilholdssted for  Riksmålsforbundet, og er kjent som Riksmålsborgen. Vernet etter Plan- og bygningsloven. 24C  Inkognitogata 24B|100px|bottom  Karakteristisk murvilla (ark. N.S.D. Eckhoff) oppført 1875–82, opprinnelig med adresse Parkveien 51B. To til tre etasjer med polygonalt, fremskutt midtparti og høyere sidefløy. Pusset fasade. Vernet etter PBL. 26  Inkognitogata 26|100px|bottom  Villa oppført 1870 for fabrikkeier Hans Swang. Tre etasjer i pusset tegl. Kjent som Slottet bak Slottet. Inneholder i dag kontorer og utleieleiligheter. Vernet etter Plan- og bygningsloven. Omregulert til Colbjørnsens gate 3. 27  Inkognitogata 27|100px|bottom  Villa Holter (ark. Ove Ekman) ble oppført for grosserer Adolph Martin Holter på denne adressen i 1871–72. Hovedfasaden vender imidlertid mot Colbjørnsens gate, og adressen regnes vanligvis som Colbjørnsens gate 5. Fikk sterkere jugendpreg etter en ombygging i 1906. Sveriges ambassade, så den svenske ambassadørens residens, fra 2019 igjen ambassade. Vernet etter Plan- og bygningsloven. 28A  Inkognitogata 28A|100px|bottom  Bygård i mur (ark. N.S.D. Eckhoff) oppført 1879–80. To etasjer med pusset fasade, tårnetasje i sør. Fredet i 1995. 28B  Inkognitogata 28B|100px|bottom  Bygård i mur (ark. N.S.D. Eckhoff) oppført 1879–80. Tre etasjer med pusset fasade. Fredet i 1995. Det finnes også en bakgårdsfløy nummerert 28C. 29  Inkognitogata 29|100px|bottom  Villa oppført 1872 av og for N.S.D. Eckhoff. To etasjer i pusset tegl. Listeført. 30  Inkognitogata 30|100px|bottom  Leiegård fra slutten av 1800-tallet. Thorvald Stoltenberg vokste opp her. Listeført. 31  Inkognitogata 31|100px|bottom  Villa (ark. Einar Smith) oppført 1881 for kjøpmann Carl Adolph Riis. Påbygget i 1883 (ved Carl Konopka) og 1886 (ved Christian Linthoe). Pusset tegl i to og en halv etasje. Sammensatt form med hevet midtparti samt brukket hjørne med rund karnapp. Vernet etter Plan- og bygningsloven. 32  Inkognitogata 32|100px|bottom  Treetasjers leiegård i pusset tegl fra slutten av 1800-tallet. Fredet 1995 som del av Parkkvartalet (ikke sidebygning i 32B). 33  Inkognitogata 33|100px|bottom  Frittliggende leiegård (ark. N.S.D. Eckhoff) oppført 1874. Pusset tegl i tre etasjer og med karakteristiske hjørnetårn i fire etasjer. Burundis ambassade holdt til her en kort stund. Vernet etter Plan- og bygningsloven. 34  Inkognitogata 34|100px|bottom  Treetasjers leiegård i pusset tegl fra slutten av 1800-tallet, muligens tegnet av E. Gunderud. Fredet 1995. 35  Inkognitogata 35|100px|bottom  Leiegårdsvilla (ark. N.S.D. Eckhoff) i 3 1/2 etasjer oppført i 1873–74, rehablitert 2008. Listeført. 37  Inkognitogata 37|100px|bottom  Stor murvilla oppført ca. 1870 for Thøger Binneballe på en tomt som tidligere hadde adresse Drammensveien 23. Vernet etter Plan- og bygningsloven. Her holdt Algeries ambassade til i en årrekke. Under ombygging i 2019–21.

 Referanser 
Geir Tandberg Steigan: Arkitektur og historie i Oslo 
Geir Tandberg Steigan: Inkognitogaten 2 (Arkitekturhistorie.no) 
Geir Tandberg Steigan: Inkognitogaten 4 (Arkitekturhistorie.no)
Geir Tandberg Steigan: Inkognitogaten 6 (Arkitekturhistorie.no)
Geir Tandberg Steigan: Inkognitogaten 7 (Arkitekturhistorie.no)
Geir Tandberg Steigan: Inkognitogaten 8 (Arkitekturhistorie.no)
Geir Tandberg Steigan: Inkognitogaten 10 (Arkitekturhistorie.no)
Geir Tandberg Steigan: Inkognitogaten 12 (Arkitekturhistorie.no)
Geir Tandberg Steigan: Inkognitogaten 13–15 (Arkitekturhistorie.no)
Geir Tandberg Steigan: Inkognitogaten 14 (Arkitekturhistorie.no)
Geir Tandberg Steigan: Inkognitogaten 16 (Arkitekturhistorie.no)
Geir Tandberg Steigan: Inkognitogaten 17 (Arkitekturhistorie.no)
Geir Tandberg Steigan: Inkognitogaten 24 (Arkitekturhistorie.no)
Geir Tandberg Steigan: Inkognitogaten 31 (Arkitekturhistorie.no)
Geir Tandberg Steigan: Inkognitogaten 33 (Arkitekturhistorie.no)
Arkitekturhistorie.no om Asmus Lenschow

Lokalhistoriewiki om Inkognitogata.

Kart fra 1900 hos Oslo kommune. 

 Eksterne lenker 

 Listeførte bygninger på kartet

Kategori:Veier i Oslo
Kategori:Veier i bydel Frogner